Datum: 1. 2. 2022

# Obvestilo o popravkih »POROČILA O SLOVENSKEM TRGU NEPREMIČNIN za leto 2020«

V »Poročilu o slovenskem nepremičninskem trgu za leto 2020«, objavljenem 5. avgusta 2021 je prišlo do odkritja nekaj napak. Dne 27. 8. 2021 smo objavljeno poročilo in verzijo za ovirane osebe nadomestili s popravljeno različico (novo besedilo je v temno modri barvi).

Popravki se nanašajo na :

1. Po opozorilu Stanovanjskega sklada RS o netočnosti navedb glede investitorjev stanovanjskih projektov na Brdu je bil na strani 39 (oziroma na strani 36 v verziji za ovirane osebe) zamenjan odstavek, ki je glasil:

»*LAO »Viško polje, Brdo, Vrhovci« leži na zahodnem obrobju strnjenega dela mesta. Vključuje več manjših stanovanjskih naselij, zgrajenih v različnih obdobjih. Na primer naselja iz 70-ih let prejšnjega stoletja ob Viški cesti in ob železnici, naselje Grba iz 80-ih let, Nova Grbina iz začetka tega tisočletja in* ***novo naselje stanovanjskega sklada Zeleni gaj (drugo fazo, ki je še v gradnji predstavljajo stanovanja za oddajanje v najem). Poleg projekta republiškega in mestnega stanovanjskega sklada Zeleni gaj, ki je bil oziroma je največji ljubljanski stanovanjski projekt v zadnjih desetih letih,*** *na tem območju rastejo predvsem manjše večstanovanjske stavbe oziroma tako imenovani vila bloki.«*

Pojasnilo SSRS: Projekt Zeleni gaj na Brdu v Ljubljani je bil projekt izgradnje stanovanj za prodajo na trgu Stanovanjskega sklada Republike Slovenije, javnega sklada in ne JSS MOL. Projekt JSS MOL  - neprofitna najemna stanovanja na Novem Brdu, ki je čez cesto od projekta Zeleni gaj na Brdu (in ga je sofinanciral Stanovanjski sklad RS po svojem Programu za zagotavljanje javnih najemnih stanovanj) je bil dokončan v prvi polovici leta 2021, medtem ko bo v letu 2021 zaključen poleg tega stoječi projekt najemnih stanovanj Stanovanjskega sklada RS Novo Brdo za tržno oddajo.

1. V poglavju »SEVERNA OKOLICA LJUBLJANE« (stran 72 oziroma stran 69 v verziji za ovirane osebe) je bilo na sliki 25 in v sledečih preglednicah popravljeno ime lokalnega analitičnega območja »LAO SORA, SMLEDNIK, VODICE, DOBENO«. Iz imena je odstranjena »SORA«. Podatki za naselje Sora so že vključeni v »LAO MEDVODE, STANEŽIČE, PIRNIČE«.
2. V preglednici 91 (stran 94) je odstranjena zadnja vrstica s podatki za lokalno analitično območje »LAO TOLMIN, KOBARID«, ki ne sodi v tržno analitično območje »TAO NOVA GORICA, VIPAVSKA DOLINA, BRDA« in je upoštevano v »TAO POSOČJE IN IDRIJSKO OBMOČJE«.
3. V preglednici 181 (stran 133 oziroma stran 130 v verziji za ovirane osebe) so bila zamenjana imena lokalnih analitičnih območij (LAO), ker so bila napačno zvezana z odgovarjajočimi podatki.

Dne 23. 9. 2021 smo objavljeno poročilo in verzijo za ovirane osebe z dne 27. 8. 2021 nadomestili z novo različico s sledečim popravkom:

1. V preglednici 3 (str. 15) so medsebojno zamenjani podatki o številu evidentiranih prodaj za »Garaže« in »Parkirna mesta v stavbah« za leta od 2016 do 2020.

Dne 1. 2. 2022 smo objavljeno poročilo in verzijo za ovirane osebe z dne 23. 9. 2021 nadomestili z novo različico s sledečim popravkom:

1. Na strani 17 (oziroma na strani 14 v verziji za ovirane osebe) je bil zaradi napačnih statističnih podatkov o deležu prodaj nedokončanih hiš na primarnem trgu zamenjan 1. odstavek (novo besedilo je v temno modri barvi), ki je glasil:

»Leta 2020 je bilo 38 odstotkov novozgrajenih hiš prodanih nekončanih (praviloma se prodajajo v četrti ali tretji podaljšani gradbeni fazi). Delež prodaj nekončanih hiš na primarnem trgu je bil lani največji v zadnjih šestih letih. Leta 2016, ko je bil najmanjši je znašal 24 odstotkov, leta 2019 pa 26 odstotkov.«

**Geodetska uprava RS**